SVT ร่วมงาน “FTI EXPO 2022” โชว์นวัตกรรม “เวนดิ้งแมชชีน”
SVT เข้าร่วมงาน “FTI EXPO 2022” ออกบูธโชว์นวัตกรรมตู้จำหน่ายสินค้าอัตโนมัติ “เวนดิ้งแมชชีน”
SVT เข้าร่วมงาน “FTI EXPO 2022” ออกบูธโชว์นวัตกรรมตู้จำหน่ายสินค้าอัตโนมัติ “เวนดิ้งแมชชีน”
29 มี.ค. 2565

นายคเณศร์ อรรถไพศาลกุล (คนที่ 3 นับจากซ้าย) รองผู้อำนวยการสายงานการตลาด บริษัท ซันเวนดิ้ง เทคโนโลยี จำกัด (มหาชน) หรือ SVT ได้เข้าร่วมออกบูธในงาน PRE-SHOW งานแสดงสินค้าและนวัตกรรม “FTI EXPO – Shaping Future Industries 2022” ซึ่งจัดขึ้นโดยสภาอุตสาหกรรมแห่งประเทศไทย
ทั้งนี้ SVT ได้นำตู้จำหน่ายสินค้าอัตโนมัติแบบ Glass Front, Model DP22-10C ที่ใส่สินค้าได้หลากหลายประเภทและดึงดูดลูกค้าด้วยจอทัชสกรีน 22 นิ้ว พร้อมบานกระจกกว้างสามารถมองเห็นสินค้าที่จะเลือกซื้อ จำหน่ายได้ทั้งขนมขบเคี้ยว เครื่องดื่ม รับชำระด้วยเงินสด , E-Payment มากถึง 6 ช่องทาง เพื่อให้ลูกค้าได้ซื้อสินค้าผ่านตู้เวนดิ้งแมชชีนได้อย่างรวดเร็วและสะดวก
สำหรับงาน PRE- SHOW : FTI EXPO 2022 จัดขึ้น เมื่อวันที่ 28 มีนาคม 2565 ลานด้านหน้า True Icon Hall 1-2 ไอคอนสยาม ชั้น 7  ที่ผ่านมา โดยงาน FTI Expo 2022 – Shaping the Future Industry จะจัดขึ้นระหว่างวันที่ 29 มิถุนายน – 3 กรกฎาคม 2565 ณ ศูนย์ประชุมและแสดงสินค้านานาชาติฯ จังหวัดเชียงใหม่